1999/550/EY: Komission päätös, tehty 20 päivänä heinäkuuta 1999, Ranskan asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 95/125/EY muuttamisesta (tiedoksiannettu numerolla K(1999) 2156) (ETA:n kannalta merkityksellinen teksti)



Virallinen lehti nro L 209 , 07/08/1999 s. 0039 - 0041



KOMISSION PÄÄTÖS, tehty 20 päivänä heinäkuuta 1999, Ranskan asemasta tarttuvan verta muodostavan kudoksen kuolion ja virusperäisen verenvuotoseptikemian osalta tehdyn päätöksen 95/125/EY muuttamisesta (tiedoksiannettu numerolla K(1999) 2156) (ETA:n kannalta merkityksellinen teksti) (1999/550/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyttä koskevista edellytyksistä saatettaessa vesiviljeltyjä eläimiä ja tuotteita markkinoille 28 päivänä tammikuuta 1991 annetun neuvoston direktiivin 91/67/ETY(1), sellaisena kuin se on viimeksi muutettuna direktiivillä 98/45/EY(2), ja erityisesti sen 5 artiklan 2 kohdan, sekä katsoo, että 1) jäsenvaltiot voivat saada yhdelle tai useammalle alueelleen hyväksytyn tarttuvasta vertamuodostavasta kuoliosta (IHN) ja virusperäisestä verenvuotoseptikemiasta (VHS) vapaan vyöhykkeen aseman, 2) Ranskassa hyväksyttyjen vyöhykkeiden luettelo vahvistetaan komission päätöksessä 95/125/EY(3), sellaisena kuin se on viimeksi muutettuna päätöksellä 95/481/EY(4), 3) Ranska on toimittanut komissiolle IHN:n ja VHS:n osalta asianmukaiset perusteet hyväksytyn vyöhykkeen aseman myöntämiseksi muille vyöhykkeille sekä kansalliset säännökset, jotka takaavat hyväksynnän ylläpitoa koskevien sääntöjen noudattamisen, 4) komissio ja jäsenvaltiot ovat tutkineet Ranskan näiden vyöhykkeiden osalta toimittamat perusteet, 5) tästä tutkinnasta käy ilmi, että nämä vyöhykkeet täyttävät direktiivin 91/67/ETY 5 artiklassa säädetyt vaatimukset, 6) jos hyväksyntä koskee ainoastaan osaa valuma-alueesta, tarkastuksia tehostetaan hyväksynnän kohteena olevan valuma-alueen naapurina olevalla puskurivyöhykkeellä, 7) tämän vuoksi nämä vyöhykkeet voivat saada IHN:n ja VHS:n osalta hyväksytyn vyöhykkeen aseman, 8) nämä vyöhykkeet olisi lisättävä jo hyväksyttyjen vyöhykkeiden luetteloon, ja 9) tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 95/125/EY liite tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 20 päivänä heinäkuuta 1999. Komission puolesta Franz FISCHLER Komission jäsen (1) EYVL L 46, 19.2.1991, s. 1. (2) EYVL L 189, 3.7.1998, s. 12. (3) EYVL L 84, 14.4.1995, s. 8. (4) EYVL L 275, 18.11.1995, s. 26. LIITE Luettelo IHN:n ja VHS:n suhteen hyväksytyistä Ranskan vyöhykkeistä 1. ADOUR-GARONNE Valuma-alueet - Charente - Seudre - Gironden suistoalueen rannikkojokien valuma-alueet Charente Maritimen departementissa - Nive ja Nivelles (Pyrenées Atlantiques) - Forges (Landes) - Dronnen (Dordogne) valuma-alue veden lähteeltä Monfouratissa sijaitsevaan Eglisottes-patoon asti - Beauronnen (Dordogne) valuma-alue veden lähteeltä Fayen patoon asti - Valousen (Dordogne) valuma-alue veden lähteeltä Etang des Roches Noires -patoon asti - Paillassen (Dordogne) valuma-alue veden lähteeltä Grand Forge -patoon asti - Cironin (Gironde, Lot et Garonne) valuma-alue veden lähteeltä Moulin de Castaing -patoon asti - Petite Leyren (Landes) valuma-alue veden lähteeltä Argelousessa sijaitsevaan Pont de l'Espine -patoon asti - Paven (Landes) valuma-alue veden lähteeltä Paven patoon asti - Escoucen (Landes) valuma-alue veden lähteeltä Moulin de Barbe -patoon asti - Geloux'n (Landes) valuma-alue veden lähteeltä Saint Martin d'Oneyssa sijaitsevaan patoon D38 asti - Estrigonin (Landes) valuma-alue veden lähteeltä Campet et Lamolère -patoon asti - Estamponin (Landes) valuma-alue veden lähteeltä Roquefortissa sijaitsevaan Ancienne Minoterie -patoon asti - Gélisen (Landes, Lot et Garonne) valuma-alue veden lähteeltä alajuoksulla sijaitsevaan patoon Gélise- ja Osse-jokien yhtymäkohdassa - Magescqin (Landes) valuma-alue veden lähteeltä joen suulle asti - Luysin (Pyrenés Atlantiques ja Landes) valuma-alue veden lähteeltä Moulin d'Oro -patoon asti - Neezin (Pyrenées Atlantiques) valuma-alue veden lähteeltä Jurançonin patoon asti - Beezin (Pyrenées Atlantiques) valuma-alue veden lähteeltä Nayn patoon asti - Gave de Cauterets'n (Hautes Pyrenées) valuma-alue veden lähteeltä Soulomin vesivoimalan Calypso-patoon asti Rannikon osat Koko Atlantin rannikko Vendéen departementin rannikon pohjoisrajalta Charente-Maritimen departementin rannikon etelärajalle. 2. LOIRE-BRETAGNE Valuma-alueet - Kaikki Bretagnen alueella sijaitsevat valuma-alueet lukuun ottamatta seuraavia: - Vilaine - Aven - Ster-Goz - Elornin alajuoksu - Sèvre Niortaise - Lay - Viennen valuma-alueen yläjuoksu Nouâtren patoon asti (Indren departementissa) - Atlantin rannikon jokien valuma-alueet Vendéen departementissa - Loiren valuma-alueen osa, joka muodostuu Huisnen valuma-alueen yläjuoksusta veden lähteeltä Ferté-Bernardin padolle Rannikon osat Koko Bretagnen rannikko lukuun ottamatta seuraavia: - Rade de Brest - Anse de Camaret - Rannikkovyöhyke Trévignonin kärjestä Laïta-joen suulle - Rannikkovyöhyke Tohon-joen suulta departementin rajalle.